cyanic-selkie/wikianc huggingface dataset:
Clemens August von Galen
Fortsatt regimekritikk
I disse prekenene tok von Galen også for seg blant annet overgrep mot sedelære og menneskeverd, urettmessige frihetsberøvelser, voldsutøvelse mot ordensmedlemmer, Gestapos vilkårlige fremferd, konsentrasjonsleirene, rettsløshet og angrep på rettferdighetsprinsippet, religionsundertrykkelsen, hatet mot kristendommen, forførelsen av ungdommen, og meget mer. Prekenene gjorde et mektig inntrykk, og ble kjent over hele Tyskland. I München var de med på å styrke søsknene Hans og Sophie Scholl som noen uker før hadde begynt sitt modige motstandsarbeid i gruppen «Den hvite rose». Prekenene ble også smuglet utenlands. Den 14. august 1941 hevdet propagandaminister Joseph Goebbels at von Galen gikk i fiendens tjeneste med sine prekener.
Walter Tiessler, som var Goebbels' assistent i Propagandaministeriet, foreslo i et brev til Hitlers personlige sekretær Martin Bormann at man skulle henge biskopen. Gestapo rapporterte i januar 1942 at det var hevet over tvil at biskopen var å betrakte som landsforræder. Heinrich Himmler anså von Galen, og Freiburgs erkebiskop Conrad Gröber, som de to biskoper som var «de verste hetsere mot Det tredje rike».
Men verken von Galen eller andre tyske biskoper ble arrestert. En arrestasjon av von Galen ble diskutert på et møte på Himmlers kontor 28. oktober 1941 med fremmøte fra justis-, propaganda- og kirkeministeriet. Det hersket enighet om at biskopen burde arresteres for høyforræderi, men det var også enighet om at en slik anklage ville innebære en rettssak der emnet eutanasi nødvendigvis fikk offentlig omtale. Det var derfor å foretrekke å sende von Galen direkte til en konsentrasjonsleir, men en slik avgjørelse måtte tas av Hitler - som svarte at han ønsket å unngå all kontrovers med den katolske kirke, og heller avventet slutten av krigen for «å gjøre opp sitt regnskap med biskopen - til siste Mark og Pfennig».
Hitler vek tilbake for arrestasjon av von Galen, idet en stor del av den tyske befolkning var katolikker. I stedet lot han arrestere 37 katolske prester fra bispedømmet; ti av dem mistet livet. Hitler næret et særlig hat mot de tyske katolske biskoper, og lot ethvert skritt de foretok bli nøye overvåket og analysert. Da de den 22. mars 1942 lot lese opp et felles hyrdebrev om regimets maktvilkårlighet og mot kirkeforfølgelsene, er det blitt kjent at han reagerte med raseri. Særlig kraftig uttalte han seg mot biskopene av Münster og Berlin.
Biskop i etterkrigstiden
I 1945 forklarte von Galen for amerikansk presse at selv om han og andre dannede tyskere kunne være antinazister, måtte de som patrioter være tro mot det tyske fedreland og betrakte de allierte som fiender. Historikeren John S. Conway viser til en britisk UD-embedsmann som i 1945 kalte von Galen «den mest fremstående personlighet blant geistligheten i britisk sone...Statelig av utseende og kompromissløs i diskusjoner, er denne bunnsolide gamle aristokraten...en tysk nasjonalist tvers igjennom».
1945: Kritikk mot okkupasjonsmaktene
Den siste delen av sitt liv brukte biskop von Galen på å kritisere de allierte myndighetene som holdt Tyskland okkupert, og fordrivelsesterroren, mens han skarpt fordømte alle påstander om «kollektiv skyld» for noe folk.
1946: Kardinalsutnevnelse og bortgang
18. februar 1946 ble han utnevnt til kardinal av pave Pius XII, med San Bernardo alle Terme som tittelkirke.
Utnevnelsen av tre nye tyske kardinaler tolket von Galen som et «''uttrykk for pavens kjærlighet til vårt arme tyske folk. For hele verden har han som overnasjonal og upartisk observatør anerkjent det tyske folk som likeberettiget i nasjonenes fellesskap''.» På sin reiserute til Roma besøkte han nesten alle krigsfangeleirer og oppfordret ikke bare de tyske soldatene til mot, men smuglet i store antall meldinger hjem til deres kjære. Etter hjemkomsten fra den besværlige ferden til Roma ble den nye kardinalen feiret med begeistring i Westfalen. Han hadde kun få uker igjen å leve.
Den 22. mars 1946 døde han i St. Franziskus-hospitalet i Münster. Hans siste ord var: «''Wie Gott es will. Gott lohne es Euch. Gott schütze das liebe Vaterland. Oh, Du lieber Heiland!''» «Slik Gud vil det. Måtte Gud lønne dere. Måtte Gud beskytte det kjære fedreland. Å, du kjære frelser!». Han ble begravet i Galen-familiens krypt i den ødelagte Münsterdomen.
Saligkåring
En saligkåringsprosess ble innledet i 1956, og positivt avsluttet i november 2004. Saligkåringsseremonien fant sted søndag morgen 9. oktober 2005 i Peterskirken i Roma. Inntil da hadde han hatt status som «ærverdig» (venerabilis) i Den katolske kirke. Pave Benedikt XVI deltok personlig i seremonien, noe som er uvanlig. Ved begynnelsen av sitt pontifikat gikk Benedikt tilbake til tidligere praksis ved å la kardinaler forestå saligkåringer. Saligkåringen ble ledet på tysk av den portugisiske kardinal Jose Saraiva Martins C.M.F., prefekt for Kongregasjonen for helligkåringer. Den fant sted samtidig med at bispesynoden ble arrangert i Roma, og var den eneste saligkåringen den dagen. Flere tusen tyske pilegrimer hadde kommet til Roma for saligkåringen. Også de tyske kardinalene Karl Lehmann, Joachim Meisner og Georg Maximilian Sterzinsky, samt Münsters biskop Reinhard Lettmann og Hamburgs erkebiskop Werner Thissen, var kommet ens ærend. Saraiva Martins gjorde kjent at den saligkåredes festdag skal være 22. mars, hans dødsdag.
Saligkåringen markerte høydepunktet i feiringen av bispedømmet Münsters 1200-årsjubileum i 2005.
Episkopalgenealogi
Hans episkopalgenealogi er:
Troides minos
Troides minos er en sommerfugl i familiegruppen svalestjerter. Den hører til blant de sommerfuglene som kalles fuglevinger. En gruppe av svalestjerter som har fått sitt navn fordi framvingene er store og trekantet, noe som gjør at de ligner fugler når de flyr.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene. Eggene legges rett på larvens næringsplante. Larven lever som plantespiser og er radikalt forskjellige fra de voksne, både i levevis og i kroppsbygning.
Troides minos tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Stormähren
Stormähren ble grunnlagt av Mojmir I (som også kristnet landet) i 833. Stormähren nådde sin største utstrekning under Svatopluk I, men ble svekket av borgerkrig, og falt for ungarske angrep på begynnelsen av 900-tallet.
Safia Boukhima
Safia Boukhima (født 10. januar 1991) er en algerisk volleyballspiller. Hun representerte landet sitt under Sommer-OL 2012 i London, der laget hennes røk ut i gruppespillet.
Boyd County (Nebraska)
Boyd County er et fylke i den amerikanske delstaten Nebraska.
Ampelisca abdita
Ampelisca abdita er en art av krepsdyr innen slekten Ampelisca i Ampeliscidae-familien innenfor den relativt store og artsrike underordenen Gammaridea av amfipoder. Gruppens arter er bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Gruppens taksonomi
Gruppen har i likhet med hele Gammaridea-gruppen gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
It’s Always the Woman
It's Always the Woman er en britisk stumfilm fra 1916 regissert av Wilfred Noy.
Løvehunder
Løvehunden er et mytologisk dyr i Øst-Asia. I opphavslandet Kina er de snarere fantasifulle avbildninger av løver – og kan kalles kinesiske vaktløver (heter på kinesisk: 石獅; pinyin: shíshī) –, mens i for eksempel Japan er blitt en krysning mellom løve og hund.
Løvehunder står ofte parvis ved entréer til for eksempel templer, da som en hann og en hunn. Ofte avbildes den ene løvehunden i et par med åpen munn og den andre med stengt, som for å uttale de hellige lydene 'a' och 'm' i aum.
Japan
Den japanske versjonen av løvehund kalles koma-inu og forefinnes framfor alt som steinstatuer framfor buddhisttempler og shintotempler.
Okinawa
På Okinawa sør i Japan finnes løvehundstatuer ofte på takene til tradisjonelt bygde hus.
Batumi stadion
Batumi stadion (georgisk: ბათუმის სტადიონი), også kjent under sponsornavnet Adjarabet Arena, er et fotballstadion i Batumi i Georgia. Den fungerer som hjemmebane for fotballklubben Dinamo Batumi, som spiller i landets øverste divisjon, og sporadisk for Georgias herrelandslag i fotball.
Byggingen startet i 2018 og stadionet stod ferdig 2020 i forbindelse med at Georgia søkte om å få arrangere EM i fotball 2020. Batumi stadion har en tilskuerkapasitet på 20 000 og ble designet av det tyrkiske arkitektselskapet Bahadır Kul Architecture. Stadion ble offisielt åpnet av statsminister Giorgi Gakharia den 27. oktober 2020 og den første kampen ble spilt mellom Dinamo Batumi og Dila Gori den 21. november 2020. Den første landskampen ved Batumi stadion var en VM-kvalifiseringskamp mellom Georgia og den 2. september 2021.
Batumi stadion vil være en av fire arenaer under U21-EM i fotball for menn 2023 og vil også være vertskap for finalen i mesterskapet.
Frithioff Johansen
Frithioff Johansen (født 19. januar 1939 i Frederiksberg, død 13. november 2015) var en dansk maler og skulptør. Han har særlig arbeidet med holografisk kunst.
Wuwei
Wuwei kan være:
Frithioff Johansen
Han mottok Eckersbergmedaljen i 1998.
Barkenholm
Barkenholm er en kommune i kretsen Ditmarsken i delstaten Schleswig-Holstein, Tyskland. Barkenholm ligger i Eiderens amt, og var inntil 1. januar 2008 en del av Hennstedts amt.
Resirkulerende akvakultursystem
Resirkulerende akvakultursystem (RAS) brukes i akvarium og ved fiskeoppdrett der skifte av vann er forhindret og der biofiltrering er nødvendig for å redusere ammoniakk toksisitet. Andre former for filtrering og kontroll over omgivelsene pleier også å være nødvendig for å opprettholde rent vann og et fungerende habitat for fisken. Hovedfordelen med RAS-anlegg er at de har den egenskapen at behovet for ferskt og rent vann reduseres, samtidig som omgivelsene for fisken blir vedlikeholdt. For at et RAS-anlegg skal kunne driftes økonomisk lønnsomt trengs det en stor beholdning fisk, og det er mange som nå undersøker om RAS er en driftsdyktig form for fiskeoppdrett.
RAS vannbehandlingsprosesser
En rekke behandlingsprosesser brukes til å opprettholde vannkvaliteten i lukket fiskeoppdrett. Disse trinnene gjøres ofte i en gitt rekkefølge, men noen ganger også samtidig. Vannet i tanken sirkulerer rundt i RAS-anlegget. Vannet vil dra fra tanken fisken er i, til avdelingen der man filtrerer ut faste avfallsprodukter etter fisken. Deretter vil det renne gjennom et biofilter der ammoniakken omdannes. Etterpå vil vannet avgasses for CO2 mens det blir oksygenert. Rensingen blir gjerne avsluttet med oppvarming, nedkjøling og sterilisering av vannet, før det så kan pumpes tilbake i tanken. Denne prosessen kan bli gjennomført på mange forskjellige måter og med forskjellig utstyr, men alt dette må uansett gjennomføres hvis omgivelsene til fiskene fortsatt skal være sunne.
Fjerning av fast avfall
Både det faste og det flytende avfallet til fisken må håndteres, og dette gjøres ved å samle opp avfallet og skylle det ut av systemet. Ved å fjerne avfallet vil veksten av baktererier, oksygenbehovet og sannsynligheten for sykdom reduseres. Den enkleste måten å fjerne fast avfall på er ved å ha et avsetningsbad der den relative hastigheten til vannet er tregt, så avfallspartiklene til fisken blir oppsamlet i denne gropen. Når avsetningsbadet er i bunnen av tanken vil det være lett å spyle eller suge ut avfallet. Dog er ikke dette hensiktsmessig for RAS-anlegg når målet er å minimere klimaavtrykket. RAS-anlegg pleier vanligvis å benytte seg av et sandfilter eller partikkelfilter som det faste avfallet kan feste seg til, og som periodevis kan spyles rene.
Oksygenering
Gjenoksygenering av vannet i anlegget er helt nødvendig for å kunne ha høy tetthet av fisk i tanken. Fisk trenger oksygen for å kunne metabolisere maten og vokse seg store. Det samme gjelder bakteriekulturene i biofilteret. Nedgående oksygennivåer som følger av at nitrat blir dannet, kan bli håndtert på to vis, aerasjon og oksygenering. Ved aerasjon blir luft pumpet gjennom et verktøy som gjør at det dannes bobler i vannsøylen, som fører til et stort overfalteområde der oksygen kan løses ut i vannet. På grunn av at gassen løses ut sakte i vann, samtidig som det trengs et høyt lufttrykk for å lage små bobler blir denne metoden ansett som ineffektiv. I stedet blir vannet oksygenert ved å pumpe rent oksygen inn i det. Flere framgangsmåter blir benyttet for å sørge for at alt av oksygen løses ut i vannet under oksygeneringen. Nøyaktige utregninger og vurderinger trengs for å vite hva som er oksygenbehovet for det gitte systemet, og at behovet må håndteres med passende utstyr for oksygenering eller aerasjon.
pH-kontroll
I alle RAS-anlegg må pH-verdien kontrolleres og overvåkes nøye. Det første steget ved nitrifisering i biofilter forbruker alkalitet, som fører til en lavere pH-verdi i tanken. Det er nødvendig å holde pH-verdien på et passende nivå (5,0-9,0 for ferskvannssystemer) hvis levekårene i vanntanken skal være gunstige for livet i den. pH-verdien blir vanligvis opprettholdt ved å tilføre alkalitet til systemet, for eksempel med kalk (CaCO3) eller natriumhydroksid (NaOH). En lav ph-verdi vil føre til høye nivåer av karbondioksid (CO2) løst ut i vannet, som kan være giftig for fisken. pH-veriden kan også justeres med degassing av CO2, som er nødvendig anlegg der oksygenering i stedet for aerasjon brukes for å opprettholde O2-nivåene.
Temperaturkontroll
All fisk har en temperatur som de foretrekker, der en temperatur over eller under vil påvirke fisken negativt, og muligens føre til at den dør. Varmtvannsfisker som Tilapia og Barramundi foretrekker at vannet er fra 24 °C og oppover, mens kaldtvannsfisker som ørret og laks foretrekker en vanntempratur under 16 °C. Temperaturen påvirker også i stor grad konsentrasjonen av tilført oksygen (DO), der varmere vann har lavere verdier for konsentrasjonen av DO. Nedsenkede varmeanlegg benyttes for å opprettholde en ønskelig temperatur i tanken.
Biosikkerhet
Sykdomsutbrudd forekommer lett når det er snakk om store mengder fisk, som man vanligvis har i RAS-oppdrettsanlegg. Hyppigheten av utrbrudd kan reduseres ved å benytte flere selvstendige systemer i det samme bygget, samt å unngå at vann fra forskjellige anlegg blandes sammen. Utstyret og personellet ved anleggene bør også renses godt, og gjerne begrenses til delegerte anlegg. Å bruke Ultra fiolet (UV) eller ozone vannbehandling vil redusere mengden av fritt svevende virus og bakterier.
Akvaponikk
Å kombinere planter og fisk i et RAS-anlegg kalles for akvaponikk. I et slikt system blir ammoniakken fra fisken både gjort om til nitrat og også fjernet av planter i vannet. I et akvaponikk-anlegg vil fisken effektivt gjødsle plantene, som altså gjør dette til et lukket system der veldig lite avfall blir dannet mens nødvendige tilskudd blir minimert. Fordelen med akvaponikk er at man kan høste og selge avlinger. Det finnes motstridende syn på hvor bærekraftig og trygt avfallet i RAS-anlegget er til å gro planter ved akvaponikk. Framtidige justeringer og oppgraderinger til operasjonelle RAS-farmer til delvis kommersielle akvaponiske anlegg bør ikke bli hindret av næringsmangel eller tvil om tryggheten ved å bruke avfallet til fisken som næring. Å gi insentiver til å bruke avfallet fra RAS-oppdrett til delvis kommersiell akvaponikk blir oppmuntret av flere. Næringen fra avfallsvannet og slammet i RAS er trygt og effektivt til å gjødsle planter ved akvaponikk.
Akvarium
Hjemmeakvarium og kommersielle akvarium er former for RAS-anlegg der vannkvaliteten overvåkes nøye, men der mengden fisk er relativt liten. Hensikten med disse anleggene er å vise fram fisken, ikke at den skal bli til mat. Fremdeles blir biofiltre og andre former for vannbehandling brukt til å redusere behovet for å bytte vann, samt å opprettholde gjennomsikten i vannet. Akkurat som ved tradisjonelle RAS-anlegg må vannet til tider fjernes for å få ned mengden av nitrat og andre giftige kjemikalier, så de ikke hopes opp i systemet. Akvarium ved kysten har ofte mye naturlig vannutskifting, og blir derfor ikke håndtert som et RAS-anlegg.
Liste over formennene for Republikken Komis statsråd
Formannen for Republikken Komis statsråd er leder for parlamentet. Dets forløpere var Sovjetkongressen etterfulgt av Det øverste sovjet (1938–1995). Navnene er transkribert fra russisk.
Holum kirke
Holum kirke er en korskirke fra 1825 i Holum i Mandal, Lindesnes kommune, Agder fylke.
Byggverket er i tre og har 480 plasser.
Adkomst til stedet, som er et velkjent turistmål, er via Fv214 og Fv201/Rv455.
Jealousy (1916)
Jealousy er en amerikansk stumfilm fra 1916, regissert av Will S. Davis.
Dany Locati
Dany Locati (født 3. januar 1977) er en italiensk skeletonkjører.
Hun representerte Italia under Vinter-OL 2002 i Salt Lake City, hvor hun ble nummer 9.
Tyrkia under EM i friidrett innendørs 2023
Tyrkia deltok som vertsnasjon under EM i friidrett innendørs 2023 fra 2. til 5. mars 1970 i Istanbul i Tyrkia og kom på 14. plass i medaljestatistikken
Olav Duuns vei (Hønefoss)
Olav Duuns vei (1-5, 2-8 )er ei gate i Hønefoss.
Gata ligger på Flattum på Nordsiden i Hønefoss, og går fra Hovsmarkveien til Ole Vigs vei. Klinikkveien er en sidegate til Olav Duuns vei, vestover. Gata er cirka 150 meter lang, og ligger cirka 85 meter over havet ved Klinikkveien.
Matthew Butturini
Matthew Butturini (født 7. august 1987) er en australsk landhockeyspiller. Han representerte landet sitt under Sommer-OL 2012 i London, der han tok bronse med det australske landslaget.
Neil Flynn
Neil Richard Flynn (født 13. november 1960 i Chicago i Illinois) er en amerikansk skuespiller. Han spilte rollen som vaktmester i TV-serien Scrubs. Der var han bare tenkt å medvirke i første episode, men han ble så populær i rollen som vaktmester at han ble en del av den faste rollelisten.
Biografi
Selv om Neil var født i Chicago, vokste han opp i Waukegan og gikk på high school der. Allerede da var han aktiv som skuespiller, og sammen med Mike Shklair vant han «Humorous Duet Acting». Han studerte ved Bradley University i Peoria, deretter flyttet han til Chicago for å prøve seg som skuespiller. Her var han med i ulike teatergrupper både i klassiske roller og i teatersport.
Selv om rollen i Scrubs har vært Flynns mest synlige, har han hatt små roller i en rekke forskjellige TV-show og filmer, blant andre Drew Carey Show, Seinfeld, That 70's Show, Baby's Day Out, CSI, My Boys og Smallville. Han spilte også politikonstabel i filmen The Fugitive fra 1993. Denne rollen ble brukt i et subplot i en episode av Scrubs hvor J.D. (Zach Braff) legger merke til Flynns rollefigur i filmen. I 2008 spilte han igjen med Harrison Ford da i rollen som den mystiske FBI-agenten Smith i Indiana Jones and the Kingdom of the Crystal Skull''.
Energimerking av bygg
Energimerking av bygninger og boliger er en ordning for å evaluere byggets energikvalitet.
I Norge er energimerking av bygninger styrt av Energimerkeforskriften. Denne forskriften ble vedtatt 18. desember 2009 og trådte i kraft 1. januar 2010. Forskriften er hjemlet i energiloven, og setter bestemmelser for hvilke type bygg som må energimerkes og hvor ofte. Energimerking er pliktig fra 1. juli 2010. EUs bygningsenergidirektiv 2002/91/EF ligger til grunn for ordningen.
Energimerkeforskriften beskriver også plikten til energivurdering av tekniske anlegg i bygninger. Plikten gjelder regelmessig energivurdering av kjelanlegg (basert på fossile brensler) og ventilasjons- og romkjøleanlegg.
Hvilke bygg omfattes av ordningen
Følgende regler gjelder for merking av bygninger i Norge: § 9. Unntak fra plikten til å ha energiattest
Følgende boliger og bygninger er unntatt fra plikten til å ha energiattest:
Dersom over halvparten av det samlede areal i en bolig eller bygning benyttes som beskrevet over, er boligen eller bygningen som helhet unntatt fra pliktig energimerking.
Energiattest
Energimerking resulterer i en energiattest. Attesten har en gyldighetsperiode på 10 år, men kan fornyes ved ønske. Energiattesten skal inneholde energimerke, oppvarmingsmerke, energibruk, tiltaksliste og sammendrag.
Energimerket
Energimerket oppsummerer energitilstanden for bygningen med en energikarakter og en oppvarmingskarakter. Energikarakteren blir gitt ut ifra beregnet levert energibruk pr. kvm. I beregningen er både de brukeravhengige parameterne og klima normalisert for å uttrykke bygningen og de tekniske installasjoners tilstand og ikke brukeren. Bestemmelser for hvordan beregningene skal utføres er gitt i NS 3031. Energikarakterskalaen går fra A - G og er lagd slik at bygninger som oppfyller minimumskravene i Forskrift om tekniske krav til byggverk, men som ikke benytter solenergi eller varmepumpe til oppvarming, under normale forhold vil få karakteren C eller D. Energikarakter A og B er normalt forbeholdt bygninger hvor det er gjort investeringer utover byggeforskriftenes krav. Oppvarmingskarakterskalaen går fra rød til grønn i fem trinn og uttrykker i hvor stor grad bygningen er utstyrt for å bruke fornybare energikilder annet enn elektrisitet til oppvarming av rom og vann. Oppvarming med elektrisitet eller olje gir dermed rød oppvarmingskarakter.
Karakterskalaen er inndelt i 13 bygningskategorier, og spesifiserer grenseverdier ut ifra beregnet kWh / m². Verdiene i tabellen under er endringen juni 2015. Grenseverdiene blir endret når energikravene i Forskrift om tekniske krav til byggverk blir revidert, og vil trolig bli innskjerpet gradvis ned mot nullenergi innen 2050, i tråd med nedtrappingsplanen beskrevet i EUs bygningsenergidirektiv (EPBD recast ). De til enhver tid gjeldende grenseverdiene er publisert på www.energimerking.no
Tiltaksliste
Tiltakslisten skal oppgi energieffektiviserende tiltak som eieren bør vurdere for å redusere bruken av energi. Tiltakslisten vil være mindre konkret jo færre opplysninger som er oppgitt om bygget. Tiltakene kan være:
Sammendrag av opplysninger som er registrert om bygningen eller boligen
Sammendraget gjengir de viktigste dataene som er oppgitt som grunnlag for energimerkingen. Dette gir leseren av attesten mulighet til å kontrollere at de viktigste parametrene er riktige.
Beregningsverktøy
Følgende applikasjoner er tilgjengelige:
Nes (Bjugn)
Nes er et sogn i Ørland kommune og en tidligere kommune i Sør-Trøndelag.
Nes kirke er sognekirke. Sognet omfatter grendene Nes, Tørrem, Hellem og øya Tarva.
Kommunen ble fradelt Bjugn kommune 1. januar 1899 og hadde ved etableringen 1 258 innbyggere. På samme tidspunkt ble også Stjørna (Skjørn) fradelt Bjugn. 1. januar 1964 ble Nes, Bjugn, Jøssund og den nordre delen av Stjørna (Nord-Stjørna) slått sammen til den nye kommunen Bjugn. Nes hadde da 1 107 innbyggere.
Michelle Kelly
Michelle Kelly (født 7. november 1974) er en canadisk skeletonkjører.
Hun representerte Canada under Vinter-OL 2002 i Salt Lake City, hvor hun ble nummer 10.
Kenyas herrelandslag i sjumannsrugby
Kenyas herrelandslag i sjumannsrugby er det kenyanske landslaget i sjumannsrugby for menn. De konkurrerer for Kenya under internasjonale konkurranser, som Samveldelekene, VM i sjumannsrugby for menn, sommer-OL og andre internasjonale landslagsturneringer.
De deltok i Sommer-OL 2016, og vil også delta i Sommer-OL 2020.
Neil Innes
Neil James Innes (født 9. desember 1944 i Danbury i Essex i England, død 29. desember 2019 ) var en britisk musiker, komponist og tekstforfatter innenfor genrene komikk, swingjazz, music hall og rock. Han var kjent for sitt samarbeid med Monty Python og for å være medlem av Bonzo Dog Doo-Dah Band og senere The Rutles.
Et hundeliv som Bonzo
Innes studerte ved Norwich School of Fine Art, men ble utvist omkring 1963, angivelig for «å kaste bort for mye tid på å praktisere musikk istedenfor å male og kreere kunst». Han har også sju års utdannelse som klassisk pianist.
I perioden 1962 til 1965, startet Innes sammen med andre kunstskolestudenter et band som først het The Bonzo Dog «Dada» Band på grunn av en felles interesse for kunstretningen dadaismen. Navnet ble snart endret til Bonzo Dog Doo-Dah Band (eller kortet ned til The Bonzo Dog Band). Innes skrev sammen med Vivian Stanshall de fleste av gruppas sanger. Det var også Innes som komponerte gruppas største hit «I'm the Urban Spaceman». Den ble produsert av Paul McCartney og Gus Dudgeon under pseudonymet Apollo C. Vermouth. Med låta «Death Cab for Cutie» (som også inspirerte en amerikansk gruppe til å ta dette som bandnavn), fikk «Bonzo Dog Band» opptre i strippescenen i Beatles-filmen Magical Mystery Tour (1967).
Bonzo Dog Band var med som oppvarmingsband for Cream under deres USA-turne og opptrådte i 1969 sammen med senere medlemmer av Monty Python i begge sesonger av TV-serien Do Not Adjust Your Set på BBC.
Innes og Bonzo-bassist Dennis Cowan gikk sammen om å starte gruppa «The World», med trommeslager Ian Wallace og gitarist Roger McKew. Deres eneste album Lucky Planet ble utgitt i 1970, men da var gruppa allerede oppløst og samtlige medlemmer i gang med andre prosjekter. En av Innes' komposisjoner for «The World», «Angelina», ble samme år spilt inn av «Slade» på LP-platen Play It Loud.
«En I blant de grimme brødrene»
I 1973 startet John Gorman, Andy Roberts, Neil Innes, Mike McGear, Roger McGough og Vivian Stanshall komigruppa Grimms. Navnet ble satt sammen som et akronym av forbokstavene i hver av bandmedlemmenes etternavn. Gruppa besto av musikere og poeter fra tre musikalske komigrupper Liverpool Scene, The Scaffold og The Bonzo Dog Band. Snart kom også flere artister fra det samme miljøet med; Adrian Henri, Brian Patten, Zoot Money, David Richards, John Megginson, Ollie Halsall, Michael Giles og Gerry Conway. The Grimms utga tre album; Grimms (1973), Rocking Duck (1973) og Sleepers (1976) med musikk, dikt og ulike gags.
Musiker for The Pythons
Innes ble også assosiert medlem av Monty Python og deltok blant annet i TV-serien Monty Python's Flying Circus. Han var spesielt aktiv i siste sesong (1974), da han overtok plassen for John Cleese og deltok både som skuespiller og forfatter av sketsjer.
Innes komponerte og fremførte flere av sangene i filmen Monty Python and the Holy Grail. I 1976 fulgte han med på amerikaturnéen som resulterte i LP-en Monty Python Live at City Center og filmen Live at the Hollywood Bowl, som også finnes utgitt på DVD. Innes fremførte blant annet sine egne sanger «How Sweet to Be an Idot» og «I'm the Urban Spaceman».
Innes, som ofte blir omtalt som den «sjuende Python», var med på gjenforeningen av komigruppa i anledning minnekonserten for George Harrison i Royal Albert Hall 29. november 2002, hvor de i kjent stil fremførte «Sit On My Face», som kelnere med rumpa bar, og «The Lumberjack Song». Innslaget finnes på DVD-en Concert for George.
The Innes Book of Records
I 1980-årene skrev Innes sangene til tegneseriefilmene The Raggy Dolls. Filledukkene ble også vist for barn på NRK Fjernsyn.
Etter utgivelsen av The Beatles' Anthology, samlet Innes nok en gang de ‘gjenværende’ medlemmer av Rutles og utga albumet Archaeology.
Innes turnerte Storbritannia i 2006 og 2007 sammen med tidligere kolleger i Bonzo Dog Band. For å kompensere for Vivian Stanshall som omkom i brann for flere år siden opptrådte flere kjente gjesteartister, blant dem skuespilleren Stephen Fry og gitaristen Phill Jupitus. The Bonzo Dog Doo-Dah Band 40th Anniversary Celebration er også tilgjengelig på DVD CRP 2072 (2006).
Bonzo Dog Band
(Se egen diskografi under denne gruppa)
Grimms
LP-ene Grimms og Rocking Duck utkom på samme CD, mens Sleepers først kom på CD 13 år senere. Platene ble omtalt som «English zaniness at it's best!»
The Rutles
(Se egen diskografi under denne gruppa)
Pris (utmerkelse)
En pris er en utmerkelse som gis til en person eller gruppe i anerkjennelse av prestasjon eller innsats. Priser kan være knyttet til avgrensede typer innsats eller atferd som tildeler ønsker å oppmuntre, til innsats innen et nærmere bestemt virkefelt eller innen en bestemt bransje eller et yrke. Ofte vil prisen bestå av et pengebeløp og sammen med dette følger det som regel et fysisk tegn på anerkjennelsen, i form av diplom, statuett, medalje, plakett eller lignende. I andre tilfeller kan prisen bestå av det fysiske objektet alene. Prisens status avhenger av både prispengenes størrelse og den oppmerksomhet og berømmelse som følger av tildeling. Priser tildeles av offentlige myndigheter, institusjoner og organisasjoner.
Mangfoldet av priser er stort. I 2009 fantes det i verden 30 000 større priser, der 219 hadde prispenger på mer enn 100 000 amerikanske dollar.
Verdens største priser med pengebelønning
Listen omfatter priser som utdeles regelmessig og som i juli 2008 hadde et prisbeløp på 500 000 amerikanske dollar eller mer. Dette utgjør til sammen 59 priser fordelt på forskjellige fagfelt og innsatsområder. Det oppgitte beløpet er det som er til rådighet ved hver utdeling og kan eventuelt deles på flere personer. Grunnlaget for listen er oversikten i «Appendix 3: prizes database» i rapporten ''"And the winner is ..." Capturing the promise of philanthropic prizes''.
Nyere priser
Siden 2008 er det kommet til flere nye priser med store prispenger. Blant nyere forskningspriser er blant annet Fundamental Physics-prisen, Breakthrough-prisen i matematikk, Breakthrough-prisen i livsvitenskap, Tang-prisen og Dronning Elizabeths pris for ingeniørvitenskap.
Assosiasjonsforstyrrelse
Assosiasjonforstyrrelse er en forstyrrelse som gjør det vanskelig å knytte tanker og logikk sammen.
Nawal Mansouri
Nawal Mansouri (født 1. august 1985) er en algerisk volleyballspiller. Hun representerte landet sitt under Sommer-OL 2012 i London, der laget hennes røk ut i gruppespillet.
Assosiasjonsforstyrrelse
I enkelte tilfeller kan assosiasjonforstyrrelse sees på som et symptom ved schizofreni.
Bjørnerot
Bjørnerot (Meum athamanticum) er en flerårig staude. Den er en mørkegrønn plante, og kan minne om dill. Den har kremhvite blomster. Planten lukter sterkt, en søtlig duft, som kan minne om karri. Den er viltvoksende i Sør-Europa. Det er den eneste planta i slekten Meum som finnes i Norge. Navnet er sannsynligvis avledet av et tysk ord, ikke det norske «bjørn».
Utbredelse
Bjørnerot har en begrenset utbredelse. Den er utbredt i de fleste landene i Europa, med noen få unntak. Opprinnelig er den en europeisk art med en spredt utbredelse i Mellom- og Sør-Europa. I Norge regnes den som innført. Den er funnet fra mjøsområdet og rundt kysten i hele sør-Norge. Bjørnerotslekta (Meum Mill.) har 3 anerkjente arter. Bjørnerot (Meum athamanticum Jacq.) er den eneste arten som finnes i Norge, men den er relativt sjelden og er vurdert som sterkt truet på norsk rødliste for arter i 2021.
Beskrivelse
Bjørnerot er en flerårig urt med frøreproduksjon. Fruktene spres trolig nokså passivt, og planten er lågvokst slik at de ikke spres særlig langt. Bjørnerot er en urt som kan bli mellom 15 og 50 cm høy. Den vokser i tuer og er meget hardfør. Planten er flerårig, og visne bladrester fra tidligere år sitter i toppen av rotstokken. Bladplaten på årets grunnblader har et smalt trekantet omriss og tre til fire ganger flikete. På samme måte som på dill er flikene smale, nesten som hår og omkring 2 til 5 mm lange. Fargen er mørk grønn. Den blomstrer mellom juli og august, og får gulhvite blomster i en blomsterskjerm. Det kan være mellom 5 og 15 stråler i den. I sjeldne tilfeller kan blomstene bli blekt rosa i fargen. Den er svært aromatisk og har en søt duft av krydder. Den utvikler en avlang frukt, omtrent 5 til 7 mm lang, rødbrun i fargen med grove langsgående ribber.
Navn
Hvis man tenker seg at navnet bjørnerot kommer av «bjørn» kan det forklares med bladrestene fra tidligere år som sitter i toppen av rotstokken og minner om bjørneragg. Ifølge Fægri er det mer sannsynlig at navnet har sammenheng med det tilsvarende tyske navnet bärmutter, som betyr «livmor». Bjørnerot har nemlig vært brukt i folkemedisin for å behandle kvinnesykdommer. Artsepitetet athamanticum kommer fra Athamasfjellene på Sicilia.
Systematisk beskrivelse
Arten er beskrevet under det vitenskapelige navnet Meum athamanticum. Den botaniske beskrivelsen er publisert i 1776 i 4 bind av verket Florae Austriacae, av Nicolaas Joseph von Jacquin, hvis navn vanligvis forkortes Jacq.
Bruk
Ove Arbo Høeg lister opp en rekke planter som kan ha blitt innført til landet i klostertiden, og blant dem nevner han Meum athamanticum under navnet «mesterrot». Utover denne korte omtalen er den ikke behandlet nærmere i Høegs Planter og tradisjon, noe som tyder på at det ikke er noen utbredt tradisjon knyttet til den. Andre regner den også blant «klosterplantene», for eksempel Unni Dahl Grue, og Fægri. Den ble trolig dyrket med tanke på medisinsk bruk, som duftplante eller til bruk i krydder. Friske blader kan brukes som smakstilsetting i salat, supper, omeletter, og fiskeretter. Til medisinbruk ble den nyttet ved blant annet hoste, og oppblåst mage. Den er også nyttet som prydplante i hagebedet, og i buketter.
Rødlistevurdering
Bjørnerot vurderes i 2021 som «sterkt truet» (EN) på grunn av meget få gjenværende, gamle forekomster i utsatte naturtyper, i en kraftig fragmentert utbredelse, med pågående tilbakegang i forekomstareal, antall lokalitetsantall, habitatkvalitet, og sikkert også antall reproduktive individer, og definert som 4-8 trusselbetingete lokaliteter på grunn av en felles trussel fra gjengroing. Dette er en oppgradering fra sårbar (VU) i forrige rødlistevurdering som resultat av ny tolkning av data.
For at en plante skal vurderes som truet, må den ha hatt en reproduserende bestand før 1800-tallet. Nyere bestander som har forvillet seg etter senere dyrking i forbindelse med bruken av planten er ekskludert fra vurderingen.
Gamle lokaliteter
Arten ble funnet etablert i eng ved Tysnes prestegård i Hordaland, av H.Th. Meinich i 1869 og kommentert slik: «Tysnær Præstegaard, i eng langs nogle gamle agerrener, hvor den har vært kjendt minst i de siste 80 aar», altså minst siden 1700-tallet. Den er kjent fra flere gårder nær prestegården og fra Vattadal i Onarheim «i stor mengde på innmark» 1919. Tidlig etablering er trolig også tilfelle i Kvam på Vikør prestegård der J. Greve skriver i 1891: «I mængde paa begge sider af elven ned mod sjøen, og hvor den fortsatt står i god mengde. Felles for disse lokalitetene, og for Slagtern, en lokalitet i Nordmarka i Oslo, hvor den først ble funnet i 1971, men trolig ganske gammel, er at de er knyttet til prestegårder eller gårder under prestegårder og mulige kirkegods fra middelalderen (Slagtern lå under Vestre Aker prestegård). Om forekomstene skyldes dyrking før eller etter reformasjonen er uvisst, men at arten er innført og også etablert som naturalisert før 1800 er nå fastslått. Fægri (1970) omtaler den fra et par steder i Sunnhordland og Hardanger: «i litt fuktige enger. Men det er grunn til å tro at den har forvillet seg fra gammel dyrking.»
Nyere forekomster
I nyere tid er arten en god del dyrket og forvillet, med mange forekomster rapportert nord til Trøndelag (og én i Bodø). Dette må tilskrives økt interesse for krydderurter o.l., og disse er ekskludert fra vurderingen.
Volodymyr Lytvyn
Volodymyr Mykhajlovytsj Lytvyn (ukrainsk: Володимир Михайлович Литвин) (født 9. april 1956) er en ukrainsk politiker for Folkepartiet, det tidligere Agrarpartiet. Han har vært president i Ukrainas nasjonalforsamling, Verkhovna Rada.
Tampa Bay Buccaneers
Tampa Bay Buccaneers er et profesjonelt amerikansk fotballag basert i Tampa, Florida. Buccaneers konkurrer i National Football League (NFL) i ligaens National Football Conference (NFC) i NFC South-divisjonen. Laget ble med i NFL i som et ekspansjonslag sammen med Seattle Seahawks. Laget spilte sin første sesong i American Football Conference (AFC) West som en del av NFLs utvidelsesplan hvor de nye lagene skulle spille mot alle de andre lagene i ligaen i løpet av sine to første år. Etter sesongen byttet laget plass med Seahawks og ble med i NFC Central. Da ligaen ble omorganisert i 2002 ble Buccaneers flyttet til den nye NFC South-divisjonen sammen med tre lag fra NFC West. Klubben er eid av Glazer-familien og spiller hjemmekamper i Raymond James Stadium i Tampa.
Liu Zige
Liu Zige (født 31. mars 1989 i Benxi i provinsen Liaoning i Folkerepublikken Kina) er en kinesisk svømmer, som spesialiserer seg i disiplinen butterfly. Hun representerte Kina under Sommer-OL 2008 i Beijing, Kina, der hun ble olympisk mester.
Tampa Bay Buccaneers
Buccaneers har vunnet to Super Bowls og er, sammen med Baltimore Ravens, ett av to lag i NFL som er ubeseiret med flere turer til tittelkampen. De ble sett på som et svakt lag gjennom store deler av lagets to første tiåer med 26 tap på lag i de to første sesongene (inkludert en første sesong uten seiere) og 14 tapende sesonger på rad mellom 1983 og 1996. Til tross for de tidlige problemene var de det første ekspansjonslaget etter sammenslåingen av AFL og NFL til å vinne en divisjonsittel, vinne en sluttspillkamp og spille hjemme i et conference championship; noe de klarte innen sin fjerde sesong i 1979. Laget forbedret seg og vant den første ligatittelen i 2002 da de ble første laget stiftet etter sammenslåingen til å vinne et Super Bowl, men gikk deretter uten en seier i sluttspillet frem til de vant sitt andre Super Bowl i 2020. Buccaneers har den laveste seierprosenten i NFL med .404.
Barie
Barie er en kommune i departementet Gironde i regionen Nouvelle-Aquitaine i det sørvestlige Frankrike.
Tampa Bay Buccaneers
Opphav
Ekspansjonslaget i Tampa Bay ble først tildelt Tom McCloskey fra Philadelphia. Det oppstod snart økonomiske uenigheter mellom McCloskey og NFL, og ligaen endte opp med å finne en erstatning i Hugh Culverhouse, en velstående skatteadvokat fra Jacksonville. Culverhouses avtale om å kjøpe opp Los Angeles Rams fra Dan Reeves ble stanset da Robert Irsay kjøpte opp laget, som han i tur byttet til Carroll Rosenbloom mot Baltimore Colts. Culverhouse gikk til sak mot NFL, som han mente hadde spilt en rolle i å hindre hans oppkjøp av Rams, som igjen førte til at NFL eventuelt gav ham prioritet når NFL skulle utvides senere.
En navnekonkurranse resulterte i lagnavnet "Buccaneers", en referanse til den mytiske piraten fra Florida José Gaspar, som var inspirasjonen for Tampas Gasparilla Pirate Festival. Navnet møtte motstand fra forretningsmenn i St. Petersburg som mente at det satte fokuset på Tampa istedenfor de andre byene i Bay Area, frem til NFLs kommissær Pete Rozelle holdt et møte med dem for å sikre deres støtte. Uniformene og logoen ("Bucco Bruce") ble designet av Lamar Sparkman, tegner for Tampa Tribune, som brukte farger inspirert av de fire store collegelagene i delstaten: oransje fra universitetene i Miami og Florida, og rødt fra Florida State og University of Tampa. De var ett av få lag som brukte hvite hjemmeuniformer, som tvingte motspillere til å bruke mørkere uniformer i det varme vært i Tampa. Lagets første hjem var Tamp Stadium, som ble bygget i 1967 for å tiltrekke seg en NFL-lag og utvidet til en kapasitet på like over 72 500 i 1974.
John McKay, en trener i college football som hadde ledet University of Southern California Trojans til fire nasjonale titler på 60- og 70-tallet, ble utpekt til lagets første hovedtrener tidlige i 1976. Laget byttet snart til seg Steve Spurrier, som hadde vunnet Heisman Trophy ved University of Florida i 1966, som startende quarterback for sin første sesong.
John McKay-årene (1976–1984)
Buccaneers ble plassert i NFLs AFC West i 1976. Året etter ble det flyttet til NFC Central, mens det andre ekspansjonslaget fra 1976 Seattle Seahawks byttet conference og ble flyttet til AFC West. Dette var en del av NFLs plan for utvidelse i 1976, slik at begge lagene fikk spilt mot hverandre to ganger samt møte alle de andre lagene i NFL minst én gang i sine to første sesonger. Istedenfor en tradisjonell terminliste hvor de spilte to kamper mot divisjonsmotstanderne spilte Buccaneers mot hvert lag i sin conference én gang, samt Seahawks.
Tampa Bays første seier kom ikke før i uke 13 i lagets andre sesong, med 26 nederlag på rad (Bucs vant mot Atlanta Falcons 17-3 i en sesongoppkjøringskamp i 1976). Frem til Detroit Lions i 2008 var Bucs det eneste laget som hadde hatt en sesong uten en eneste seier i Super Bowl-æraen. Den første seieren var i en bortekamp mot New Orleans Saints, som førte til at Saints' hovedtrener Hank Stram fikk sparken. Bucs forbedret seg kjapt i 1979. Med en 3-0 seier mot San Francisco 49ers i sesongfinalen sikret Bucs sin første tur til sluttspillet, og sikret sin første divisjonstittel etter en tiebreaker mellom Bucs og Bears. I divisjonsrunden av sluttspillet sikret Bucs en overraskende seier mot Philadelphia Eagles, men tapte på hjemmebane mot Los Angeles Rams i NFC Championship Game uken etter.
Bucs sikret divisjonstittelen og nådde sluttspillet for andre gang i 1981, men ble slått ut i divisjonsrunden etter et 38-0 tap mot Dallas Cowboys. -sesongen ble rammet av en spillerstreik som ledet til en betydelig kortere sesong og et lengre sluttspill, hvor Bucs gikk 5-4 i grunnserien før de tapte i første runde av sluttspillet, igjen mot Dallas Cowboys. Dette skulle ende opp med å bli den siste positive sesongen med Culverhouse som eier.
Bucs tapte sine første ni kamper i -sesongen og avsluttet eventuelt 2-14 i det som skulle bli den første av 12 sesonger på rad med minst 10 nederlag - en rekord i NFL. Med Culverhouse som eier var Bucs et av de mest lønnsomme lagene i 1980-årene, i hovedsak fordi han hadde noen av de laveste lønningene i ligaen som hindret dem fra å plukke opp sterke spillere. Tilskuertallene gikk ned, og nådde på et punkt så lave tall at laget gikk gjennom deler av tre hele sesonger uten at en hjemmekamp ble sendt på TV lokalt, og når de ble sendt var det i hovedsak på grunn av besøkende lag med et høyt antall tilhengere i området, som Chicago Bears og Green Bay Packers.
Glazer-familiens æra (1995–nå)
Til tross for at laget var svært lønnsomt på 80-tallet ble det etter at Culverhouse døde i 1994 oppdaget at Culverhouse var nær konkurs til tross for de lave lønningene på laget. Sønnen hans Hugh Coulverhouse Jr., som var en advokat i Miami, saksøkte ikke lenge etter farens medarbeidere (Stephen Story, Jack Donlan og Fred Cone) som hadde bygget opp legatkontoer som skulle brukes til å styre den elder Culverhouses bedrifter (som inkluderte en sum på $350 millioner) etter at konen signerte en kontrakt etter bryllupet. Det ble eventuelt inngått et forlik som gav Culverhouse Jr. kontroll over midlene, og han endte opp med å selge laget for $192 millioner. Eieren av New York Yankees George Steinbrenner og eieren av Baltimore Orioles Peter Angelos uttrykte interesse for å kjøpe opp laget, hvor sistnevnte erklærte at han skulle flytte laget til Baltimore dersom han kjøpte det, ettersom at byen ikke hadde et NFL-lag på den tiden.
Tony Dungy-årene (1996–2001)
Under Glazers-familien kunne laget igjen bli kompetitivt. Lagets presterte bedre etter at Glazers ansatte Minnesota Vikings' defensive coordinator Tom Dungy som hovedtrener.
Laget hadde fremdeles problemer i Dungys første sesong i 1996, og startet sesongen 1-8. Bucs forbedret seg i andre halvdel av sesongen, og gikk 5-2 i hovedsak takket være et forsvar som ble rangert som #7 i NFL, ledet av Hardy Nickerson. Forsvaret skulle danne grunnlaget for Buccaneers' fremtidige suksess. Deres utgave av Cover 2-forsvaret var så vellykket at det senere ble kjent som Tampa 2. Opplegget har senere blitt tatt i bruk av Chicago Bears, Detroit Lions, Kansas City Chiefs (introdusert av Herman Edwards), og Dungy selv brukte det med Indianapolis Colts.
Bucs fikk sin første positive sesong siden 1982 i 1997, og nådde sluttspillet som et Wild Card-lag med et sammenlagtresultat på 10-6, men tapte mot Green Bay Packers i divisjonsrunden. Lagets siste hjemmekamp i Houlihan's Stadium (tidligere Tampa Stadium) endte med en seier mot Detroit Lions.
1998-sesongen ble lagets første i det nye Raymond James Stadium, men måtte spille de første seks bortekampene (inkludert sesongoppkjøring) på bortebane da stadionet ikke var helt ferdigstilt. Bucs avsluttet sesongen 8-8. Året etter så en betydelig forbedring hvor laget nådde NFC Championships etter et sesongresultat på 11-5 og en seier (14-13) mot Washington i divisjonsrunden, men sluttspillet tok slutt med et tap mot St. Louis Rams som gikk videre til å vinne årets Super Bowl.
Til tross for at laget nådde sluttspillet også i 2000 og 2001 oppnådde de ikke målet, en seier i Super Bowl. Laget gikk inn i sluttspillet som Wild Card-lag på bortebane i begge årene, og begge kampene ble spilt i minusgrader i Philadelphia mot Eagles.